open-index/open-wikipedia-markdown huggingface dataset:
Oak Park (Illinois)

**Oak Park** on kunta (*village*) Illinoisin osavaltiossa Yhdysvalloissa. Vuonna 2003 suoritetuissa väestönlaskennoissa kunnassa oli yli 50&nbsp;824 asukasta. Se sijaitsee Chicagon länsipuolella.

## Historia

Oak Park perustettiin vuonna 1902.

## Tunnettuja henkilöitä Oak Parkista

*Lee Archambault
*Richard Bach
*Edgar Rice Burroughs
*Daws Butler
*Dan Castellaneta
*Anna Chlumsky
*Edward Egan
*Johnny Galecki
*Kathy Griffin
*Ernest Hemingway
*Joseph Kerwin
*Ray Kroc
*John Mahoney
*Mary Elizabeth Mastrantonio
*Carl Rogers
*Bruce Schneier
*Carol Shields
*Iman Shumpert
*Betty White
*Frank Lloyd Wright
Haywardin maanjäristys 1868

**Haywardin maanjäristys** on vuonna 1868 tapahtunut maanjäristys San Francisco Bay Arealla, Kaliforniassa. Järistys tapahtui 21. lokakuuta kello 7:53 aamulla. Sen voimakkuus oli 6,8 – 7,0 Richterin asteikolla. Maanjäristyksessä kuoli yhteensä 30 ihmistä. Järistys oli yksi Kalifornian historian tuhoisimmista.

## Lähteet
Jyväskylän Huoneteatteri

**Jyväskylän Huoneteatteri** on Jyväskylässä vuodesta 1958 lähtien toiminut harrastajateatteriryhmä. Huoneteatterissa ovat teatteriuransa aloittaneet esimerkiksi Kalle Holmberg, Jukka Sipilä, Ritva Oksanen ja Päivi Akonpelto. Huoneteatterilaiset ovat kiertäneet esiintymässä ympäri maata ja maailmaa.

Huoneteatterin perustehtävänä on tehdä valtakunnallisesti merkittävää harrastajateatteria ja tarjota hyvähenkinen, haasteita tarjoava harrastuspaikka jäsenilleen. Alusta asti päämäärä on ollut tarjota laadukkaita ja monipuolisia teatterielämyksiä kaikenikäisille kävijöille. Vuosien mittaan on useaan kertaan jouduttu muuttamaan, ja taloustilanne on vaihdellut, mutta ohjelmiston tinkimätön linja on pitänyt. Vahva draama on kerännyt katsojia myös maakunnan rajojen ulkopuolelta. Huoneteatteri valmistaa ensi-iltaan vuosittain 4–6 esitystä. 

## Lähteet

## Aiheesta muualla
* Huoneteatterin kotisivut
The Best of Pensselisetä

**The Best of Pensselisetä** on syyrialaisen laulajan Ebdo Mihemedin vuonna 2009 Suomessa ilmestynyt ja äänitetty musiikkialbumi. Mihemed on tullut tunnetuksi Suomessa YouTubessa julkaistusta, suomeksi uudelleen tekstitetystä kurdinkielisestä musiikkivideosta ”Niilin hanhet” ().

## Kappaleet
#Pinsedî Zêde – Viisisataa lisää
#Sor û Sipî – Punainen ja valkoinen
#Here Lylê – Mene Laila
#Şevbirk – Yöllä
#Poşmam bom – Minua kaduttaa
#Li Efrînê – Afrinissa
#Hongiv û Şekir – Hunajasokeri
#Te Dengkir Te Dengnekir – Puhu tai älä
#Elîfê – Alife (tytön nimi)
#Dostê naske ez kîme – Ystäväni tunnetko minut?
#Pinsedî Zêde-discoremix – Niilin hanhet

## Julkaisu ja vastaanotto
Albumi julkaistiin 9. joulukuuta 2009. Albumi äänitettiin Ebdo Mihemedin ensimmäisen Suomen vierailun yhteydessä Hankasalmen Niemisjärvellä Musiikkifarmin studiossa.

Levyn tuottaja Asko Luomala uskoi julkaisun aikaan, että YouTuben kautta Mihemediin tutustuneiden suomalaisten lisäksi levystä voivat kiinnostua myös Suomessa ja muualla Pohjoismaissa asuvat kurdinkieliset. Helsingin Sanomissa 16.2.2010 julkaistun artikkelin mukaan myös turkkilainen levy-yhtiö on lähestynyt artistia. *The Best of Pensselisetä* -albumin laulut ovat soineet Ruotsin kurdien radiokanavalla.

Albumia oli helmikuun 2010 puoliväliin mennessä myyty pari tuhatta kappaletta.

Kun Suomessa 2013 uutisoitiin Mihemedin olevan pakolaisena Ruotsissa päätti levy-yhtiö  tuoda jäljelle jääneet *The Best of Pensselisetä* -levyt uudestaan myyntiin ja lahjoittaa niistä saadut rahat Mihemedille.

## Lähteet
Hoa Hao

**Hoa Hao** () on uusi uskonnollinen liike, joka perustettiin Vietnamissa vuonna 1939. Sen perusti Huỳnh Phú Sổ (1919–1947), joka oli kotoisin Mekong-joen suistosta nykyisen Vietnamin eteläosasta. Hoa Hao-liike on buddhalaisen perinteen jatkoa.

## Lähteet
Uushumanismi

**Uushumanismi** on eräs kasvatusfilosofinen suuntaus. Se oli syntynyt 1800-luvulla reaktiona valistuksen utilitarismille. Uushumanistit näkivät koulutuksen tehtäväksi älyn ja ajattelun koulimisen sekä henkisten kykyjen kehittämisen ja jalostamisen. Suuntauksen kannattajat uskoivat, että ihmismieli jakautui ”sielunkykyihin”, älyyn, tahtoon ja tunteeseen. Opetuksen tuli kehittää erityisesti ensin mainittua. Keskeisintä oli perustan luominen tieteelliselle ajattelulle. Koulukasvatuksen tuli juurruttaa kasvatettaviin sivistyksellistä potentiaalia, eli kykyä osallistua kasvuympäristönsä kulttuuriin.

Seuraava kohta vuosina 1862–1882 kasvatus- ja opetusopin professorina toimineen Zacharias Cleven *Koulujen kasvatusopista* antaa hyvän kuvan suuntauksen pedagogisesta ajattelusta: 

Kokonaispersoonallisuuden kehittäminen oli ensisijaista. Suuntaus luotti esimerkin ja mallikelpoisen voimaan. Uskottiin, että opitulla on ”siirtovaikutus”, esimerkiksi että klassisisten kielten taito siirtyy muiden kielten oppimiseen. Muutenkin opetuksessa klassisella aineksella oli keskeinen asema. Lisäksi malleja saatiin myös esimerkiksi kirjallisuudesta ja oman kielen vanhoilta mestareilta. Matematiikka edusti puhdasta logiikkaa ja järkeä ja oli ajattelun malli. Historiasta poimittiin esimerkillisiä ihmismielen saavutuksia ja henkilöhistorioita. Näin uskottiin ihmisen ominaisimpien henkisten kykyjen (”funktioiden”), esimerkiksi ajattelu- arviointi- ja arvostuskyvyn realisoituvan sekä mielikuvituksen ja tahdon jalostuvan. Tavoitteena ei ollut valmiita tietoja omaava henkilö, vaan ihminen, jolla oli tiedollisia, siveellisiä ja sivistyksellisiä valmiuksia, jotka voivat ”funktionalisoitua” eri aloilla ja tilanteissa. 

Käytännössä uushumanistinen pedagogiikka jäi ihanteestaan ja on käytännössä saattanut olla lähempänä ”lukkarinkoulua” kuin jalostavaa totuuden tavoittelua. Tunnusomaista oli opettajajohtoisuus ja pitäytyminen oppikirjaan, jota opettajan tehtävä oli selittää ja täydentää.

Suomen oppikoulujärjestelmä rakennettiin uushumanistisille aatteille.

## Katso myös
* Weimarin klassismi

## Lähteet
Herbartilainen kasvatusfilosofia

**Herbartilainen kasvatusfilosofia** on saksalaisen filosofin J. F. Herbartin (1776–1841) mukaan nimensä saanut kasvatusfilosofinen suuntaus, joka nousi uushumanistisen pedagogiikan rinnalle 1800- ja 1900-lukujen vaihteen tienoilla. Se ei syrjäyttänyt uushumanismia, vaan sulautui siihen uutena tuoreena ajatussuuntana. Herbartilaisuus sai ”ajan sanana” hallitsevan aseman 1900-luvun alkuvuosikymmenien opettajakoulutuksessa, ja siitä tuli virallinen pedagoginen doktriini uushumanismin saadessa vanhentuneisuuden leiman. 

Uushumanismista poiketen Herbart ei pitänyt älyä, tahtoa ja tunnetta erillisinä henkisinä kykyinä, vaan tähdensi, että mieli ("sielu") on yksi kokonaisuus. Ihanteena oli monipuolinen harrastuneisuus, toisin sanoen kyky kiinnostua aidosti erilaisista ilmiöistä ja tiedonhalu. Kasvatuksen perimmäinen päämäärä oli siveellisesti luja luonne ja henkinen riippumattomuus, mihin oikein ohjattu harrastuneisuus johtaisi. Se oli pohjimmiltaan eettinen, sillä ihmisen arvo ei ollut siinä, mitä hän tiesi, vaan tietämiseen ja järkeen perustuva siveellinen tahto. Herbart katsoi, että kasvattaminen voi toteutua vain opettamalla eli että kasvattaminen on opettamista. Tärkeintä on herättää kiinnostus ja halu (”harrastus”) tietää ja ohjata tiedonhalua sivistysihanteen mukaisesti tavoitteena ajatteleva eettinen persoonallisuus. Opetussisältöjen hyödyllisyys oli alisteinen kasvatuksen siveellisen päämäärän rinnalla. Herbart loi muodollisen asteen teorian opetukseen: selkeys, assosiaatio,systeemi ja metodi.  

Herbartilaisuuden alkuperäinen idealismi vaihtui opetuksen arjessa usein opettajakeskeiseksi kuivakkuudeksi, jolloin tietopainotteisuudesta ja muotojen noudattamisesta tuli tärkeämpi elementti kuin opetuksen kasvattavuudesta, elävyydestä ja elämänläheisyydestä. Sen asemesta päädyttiin usein ”tietojen jakamiseen” ja niiden muistiin pänttäämiseen. Vaikka Herbartin mukaan oppiminen tarkoitti kokonaisuuksien muodostumista ja tietojen kytkeytymistä oppijan aikaisempiin tietoihin ja vaikka hän korosti opetuksen keskittämisen merkitystä, tiedoista muodostui käytännössä usein irrallisia ja ulkokohtaisia ”tiedonjyviä”. Näin kasvatuspäämääränä oleva siveellinen kokonaispersoonallisuus jäi usein taka-alalle tai unohtui kokonaan. Harrastuneisuus voitiin käsittää puuhasteluksi monien asioiden parissa ymmärtämättä, että Herbart tarkoitti käsitteellään ”harrasta”, kysyvää, keskittyvää ja tutkivaa perusasennetta.

## Aiheesta muualla
*
Edmund Gwenn

**Edmund Gwenn** (26. syyskuuta 1875 Vale of Glamorgan, Wales, Iso-Britannia &ndash; 6. syyskuuta 1959 Woodland Hills, Kalifornia, Yhdysvallat) oli brittiläinen näyttelijä.

Gwenn joutui lähtemään kotoaan 17-vuotiaana, ilmoitettuaan halustaan ryhtyä näyttelijäksi. Hän oli mukana useassa eri kiertävässä teatteriseurueessa, kunnes hän vuonna 1902 asettui Lontooseen, jossa hän vakiinnutti asemansa luonnenäyttelijänä. Elokuvissa Gwenn näytteli vuodesta 1916 alkaen. Hän sai parhaan miessivuosan Oscar-palkinnon vuonna 1947 roolistaan Kris Kringlenä elokuvassa *[[Susanin kääntymys]]*. Samassa kategoriassa hän oli ehdolla 1950 elokuvasta *Mister 880*. Muita rooleja hänellä oli muun muassa elokuvissa *[[Lassie palaa kotiin]]* (1943), *[[Yön pedot]]* (1954) ja *[[Mutta... kuka murhasi Harryn?]]* (1955).

Gwenn on saanut tähden Hollywood Walk of Famelle.

## Lähteet
Mon-khmer-kielet

**Mon-khmer-kielet** on kaakkoisaasialainen kieliryhmä. Yhdessä Intian mundakielien kanssa se muodostaa austroaasialaisten kielten ryhmän, joka oli alueella vallitsevana ennen thaimaalaisten, burmalaisten, malaijien ja indo-arjalaisten tuloa. Ryhmään kuuluu yli sata kieltä. 

Vietnamin kieli ja khmerin kieli (Kambodža) ovat kieliryhmän ainoat kielet, joilla on virallisen kielen asema maassaan. 

## Lähteet
Dennis Lehane

**Dennis Lehane** (s. 4. elokuuta 1965 Dorchester, Boston, Massachusetts) on yhdysvaltalainen kirjailija. 

Lehanen teosten pohjalta on tehty elokuvia. Martin Scorsesen ohjaus *[[Suljettu saari]]* perustuu Lehanen saman nimiseen romaaniin. Lehanen kirjaan pohjautuvat myös Clint Eastwoodin ohjaama elokuva *[[Menneisyyden ote]]* ja Ben Affleckin ohjaus *[[Gone Baby Gone]]*.

## Suomennokset
**Menneisyyden ote*, 2002
**Täyttä sotaa*, 2003
**Pimeyden kutsu*, 2004
**[[Suljettu saari (kirja)|Suljettu saari]]*, 2004
**Koskematon*, 2005
**Muisto vain*, 2007
**Paahtavan taivaan alla*, 2010
**Kuutamomaili*, 2012
**Likaista rahaa*, 2014

## Lähteet
Sobrante Ridgen luonnonsuojelualue

**Sobrante Ridgen luonnonsuojelualue** () on Richmondissa Kaliforniassa sijaitseva luonnonsuojelualue. Sen pinta-ala on noin 1,1 neliökilometriä. Sobrante Bridgessä kasvaa muun muassa erittäin harvinainen *[[Arctostaphylos pallida]]* -niminen kanervakasvi.

## Lähteet
Clarkia franciscana

**Clarkia franciscana** on horsmakasveihin kuuluva kasvilaji. *Clarkia franciscanaa* tavataan vain kahdessa paikassa: Presidio of San Franciscossa, San Franciscon kaupungissa sekä Alamedan piirikunnan pääkaupungissa Oaklandissa. *Clarkia franciscana* kasvaa enimmillään 40 senttimetriä korkeaksi. Se kukkii toukokuusta heinäkuuhun laventelinvärisin kukin. Laji on luokiteltu Yhdysvalloissa uhanalaiseksi.

## Lähteet
Vietnamin–Kiinan sota (1405–1407)

**Vietnamin–Kiinan sota** käytiin vuosina 1405–1407, kun Ming-dynastian hallitsema Kiina hyökkäsi Đại Việt -keisarikuntaan Vietnamissa. 

Ming-dynastian keisari Yongle valtasi Annamin alueen ja pystyi pitämään sitä lähes 20 vuotta. Syrjäytetty Trần-dynastia oli pyytänyt kiinalaisten apua, ja kun Kiinan lähettiläs surmattiin, keisari Yongle lähetti noin puolen miljoonan miehen hyvin koulutetun armeijan valloittamaan Vietnamia. Vietnamilaiset taipuivat pian ylivallan edessä. Lê-dynastia palautti kuitenkin nopeasti vietnamilaisten itsenäisyyden.

## Lähteet

## Katso myös
* Ming-dynastian sotilaalliset valloitukset
William Demarest

**William Demarest** (27. helmikuuta 1892 Saint Paul, Minnesota &ndash; 28. joulukuuta 1983 Palm Springs, Kalifornia) oli yhdysvaltalainen näyttelijä, joka esiintyi yhteensä 140 elokuvassa vuodesta 1926 aina 1970-luvun loppupuolelle asti. Hän oli Oscar-ehdokkaana parhaasta miessivuosasta vuonna 1946 elokuvasta *[[Al Jolson (elokuva)|Al Jolson]]*. Sitä ennen hän teki rooleja kaikkiaan kymmenessä Preston Sturgesin komediassa 1940-luvulla, muun muassa elokuvissa *[[Hurraa valloittajasankarille]]* (1944) ja *[[Haikara herättää huomiota]]* (1944). Hänen muihin elokuviinsa kuuluvat muun muassa *[[Ziegfeld, naisten kuningas]]* (1936), *[[Meidän iloinen joukkomme]]* (1943), *[[Mieletön, mieletön maailma]]* (1963) ja *[[Viva Las Vegas]]* (1964).

Demarest on saanut tähden Hollywood Walk of Famelle.

## Lähteet

## Aiheesta muualla

*
Kiinan Nam Việtin valtaus

**Kiinan Nam Việtin valtaus** oli Kiinan Han-dynastian keisari Wun vuonna 111 eaa. tekemä onnistunut hyökkäys, joka johti Nam Việtin eli Nanyuen valloittamiseen. 

Kiinalaiset halusivat Punaisenjoen viljavan suiston haltuunsa tukikohdaksi kiinalaisille laivoille, jotka kuljettivat rahtia Intian ja Indonesian ja Kiinan välillä.

## Lähteet
Dominator (U.D.O:n albumi)

__NOTOC__
**Dominator** on U.D.O:n kahdestoista studioalbumi, joka julkaistiin 21. elokuuta 2009.

## Kappaleet
# 
# 
# 
# 
# 
# 
# 
# 
# 
# 
# 
# 

## Kokoonpano
* Udo Dirkschneider – laulu
* Stefan Kaufmann – kitara, piano
* Igor Gianola – kitara
* Fitty Wienhold – bassokitara, piano
* Francesco Jovino – rummut

## Arviot
* Allmusic: 
* Imperiumi: 7½/10
* Jukeboxmetal.com: 
* Soundi: 

## Aiheesta muualla
* Dominator discogs.com -sivustolla
* 

## Lähteet
Vietnamin–Kiinan sota (1418–1428)

**Vietnamin–Kiinan sota** käytiin vuosina 1418–1428. Kiinalaiset olivat valloittaneet Vietnamin pohjoisosat noin kymmenen vuotta aiemmin. Lê Lợi johti Lam Sonin kansannousua 1418. Vuoteen 1428 mennessä kiinalaiset oli ajettu pois Vietnamista ja la Lê Lợista tuli keisari Le Thai To. Lê Lợi oli varakkaan maanomistajasuvun poika, joka oli palvellut virkamiehenä ennen kiinalaisvalloitusta.

## Katso myös
*Vietnamin ensimmäinen itsenäisyyden kausi

## Lähteet
Amadeus (albumi)

**Amadeus** on vuonna 2009 tangokuninkuuden voittaneen Amadeus Lundbergin debyyttialbumi. Se julkaistiin 27. tammikuuta 2010, ja sen julkaisi Suomen Mediamusiikki. Albumilta on julkaistu singlet "Matador" ja "Anastacia".

Albumi meni ensimmäisellä listaviikollaan Suomen virallisen listan kuudennelle sijalle ja pysyi listalla yhteensä kuusi viikkoa.

## Kappaleet
# 
# 
# 
# 
# 
# 
# 
# 
# 
# 
# 

## Lähteet
Nigerin vallankaappaus 2010

**Nigerin vallankaappaus 2010** tapahtui Nigerissä 18. helmikuuta 2010. Sotilaat hyökkäsivät päivän aikana Nigerin presidentinpalatsiin Niameyssä ja vangitsivat presidentti Mamadou Tandjan. Myöhemmin saman päivän aikana Nigerin televisiossa ilmoitettiin, että Conseil suprême pour la Restauration de la Démocratie () johtajanaan Salou Djibo oli ottanut vallan Nigerissä. Vajaa viikko myöhemmin Djibosta tuli virallisesti Nigerin valtionpäämies.

## Taustat
Vallankaappauksen taustalla olivat presidentti Tandjan itsevaltaiset otteet. Presidentti Tandja oli vuonna 2009 pidentänyt lainvastaisesti toimikauttaan ja sen jälkeen hajottanut Nigerin parlamentin, joka ei ollut hyväksynyt kansanäänestystä uudesta virkakaudesta. Nigerin perustuslakituomioistuinkin oli hylännyt kansanäänestyksen, joka olisi pitänyt Tandjan vallassa vielä kolme vuotta. Tandjan toinen viisivuotinen kausi presidenttinä päättyi jo joulukuussa 2009. Tandja uudisti maan perustuslakia saadakseen jatkokauden vallassa. Opposition mukaan hänellä oli käytännössä jo diktaattorin valtaoikeudet.

## Vallankaappaus
### Tapahtumat
Vallankaappaus alkoi pääkaupungissa Niameyssä, kun silminnäkijöiden mukaan maaseudulta tulleet sotilaat murtautuivat presidentin palatsiin. Alueelta kuului myös räjähdyksiä. Sairaaloiden mukaan kaappauksessa kuoli vain kolme tai neljä sotilasta. Vallan kaapanneiden sotilaiden neuvosto ilmoitti tämän jälkeen kumonneensa perustuslain, hajottaneensa hallituksen ja lakkauttaneensa kaikki valtion laitokset. Joukkueenjohtaja Salou Djibo julistettiin uuden sotilasjuntan johtajaksi.

### Kaappauksen jälkeen
Juntta on luvannut palauttaa Nigeriin demokratian. Sotilaat ilmoittivat 19. helmikuuta 2010, että kaappauksen ajaksi julistettu ulkonaliikkumiskielto puretaan ja maan rajat avataan uudelleen. Samana päivänä juntta aloitti myös neuvottelut virkamiesten kanssa varmistaakseen ministeriöiden normaalin toiminnan.

Djibo julistettiin virallisesti Nigerin uudeksi valtionpäämieheksi maanantaina 22. helmikuuta 2010. Tämän jälkeen hän ilmoitti, että maan uusi pääministeri on Mahamadou Danda, joka oli aiemmin ollut vuoden 1999 vallankaappauksen jälkeisen siirtymähallituksen viestintäministeri. Sotilasjuntta muodosti helmikuun lopussa uuden siirtymähallituksen, johon kuului 20 ministeriä.

### Reaktiot maailmalla
Vallankaappausta arvosteltiin ympäri maailmaa. Afrikan unioni jäädytti vastalauseena Nigerin jäsenyyden. Myös Euroopan unioni ja Ranska ovat tuominneet sotilaiden vallankaappauksen. EU:n ulkoministeri Catherine Ashton vaati junttaa palauttamaan välittömästi demokratian.

## Lähteet

## Aiheesta muualla
C’était un rendez-vous

**C'était un rendezvous** on lyhytelokuva vuodelta 1976, jonka on ohjannut ja käsikirjoittanut Claude Lelouch. Elokuvassa ajetaan vauhdikkaasti aamuöisessä Pariisissa. Elokuvan kesto on 8 minuuttia ja 38 sekuntia.

Katsojille annettiin ymmärtää että elokuvassa ajettiin Ferrari 275GTB:llä vaikka kuvausautona käytettiin oikeasti Mercedes-Benz 450SEL:tä, jonka etupuskuriin kamera oli kiinnitetty. Elokuvaan editoitiin Lelouchin omistaman V12-moottorisen Ferrari 275GTB:n äänet.

## Aiheesta muualla
*
Lontoon piispa

**Lontoon piispa** on Canterburyn kirkkoprovinssiin kuuluvan Lontoon hiippakunnan piispa, joka on kolmantena arvojärjestyksessä Canterburyn ja Yorkin arkkipiispojen jälkeen. Viranhaltija on yksi viidestä piispasta, jotka istuvat virkansa puolesta parlamentin ylähuoneessa.

## Ennen normannivalloitusta

## Normannien valloituksesta reformaatioon

## Reformaatiosta nykypäivään

## Aiheesta muualla

*http://www.london.anglican.org
Donald Crisp

**Donald Crisp**, synt. **George William Crisp** (27. heinäkuuta 1882 Lontoo &ndash; 25. toukokuuta 1974 Los Angeles, Kalifornia) oli brittiläinen näyttelijä, elokuvaohjaaja ja tuottaja.

Crisp muutti Yhdysvaltoihin vuonna 1906. Yhdessä elokuvaohjaaja D. W. Griffithin hän siirtyi Hollywoodiin, jossa hän toimi muun muassa Griffithin avustajana ja oppi itsekin ohjaamaan Griffithiä tarkkailemalla. Crisp myös näytteli Griffithin ohjaamassa elokuvassa *[[Kansakunnan synty]]* kenraali Ulysses S. Grantin roolin. Hän kuitenkin luopui myöhemmin ohjaamisesta, koska väsyi studiojohtajien painostukseen näyttelijävalinnoissa.

Crisp sai vuonna 1941 parhaan miessivuosan Oscarin roolistaan elokuvassa *[[Vihreä oli laaksoni]]*. Hänen muihin elokuviinsa kuuluvat muun muassa *[[Saigonin kaunotar]]* (1932), *[[Emile Zolan elämä]]* (1937), *[[Humiseva harju (vuoden 1939 elokuva)|Humiseva harju]]* (1939) ja *[[Lassie palaa kotiin]]* (1943). Aktiivisimpina aikoinaan Crisp saattoi esiintyä yhdeksässä elokuvassa vuoden aikana.

Crisp toimi Bank of American neuvonantajana elokuvien rahoituksessa. Hän oli lyhyen aikaa myös pankin hallituksen puheenjohtajana.

Crisp on saanut tähden Hollywood Walk of Famelle.

## Filmografia
### Näyttelijänä (valikoima)

### Ohjaajana (valikoima)

## Lähteet
Elli Vallinoja

**Elli Vallinoja** (s. 11. tammikuuta 1988) on suomalainen laulaja ja näyttelijä. Hän on näytellyt pääosaa elokuvassa *[[Jos rakastat]]* (2010).

Vallinoja on äänialaltaan mezzosopraano. Hän oli vierailevana esiintyjänä Suomen Kansallisoopperassa ensimmäisen kerran vuonna 2010 Benjamin Brittenin oopperassa *[[Albert Herring]]*. Hän on esiintynyt siellä sittemmin useita kertoja. Kansainvälisen debyyttinsä hän teki vuonna 2016 Lyonin oopperassa esitetyssä Claudio Monteverdin oopperassa *[[L’incoronazione di Poppea|Poppean kruunaus]]*. Samaa produktiota esitettiin myöhemmin myös Vichyn oopperassa ja Versailles’n palatsin oopperassa.

Vallinoja on koulutukseltaan musiikin maisteri. Hän valmistui Sibelius-Akatemiasta vuonna 2017. Vallinoja on osallistunut useisiin laulukilpailuihin, muiden muassa Zinka Milanovin, Wilhelm Stenhammarin ja Joseph Haydnin mukaan nimettyihin kansainvälisiin kilpailuihin. 

## Lähteet

## Aiheesta muualla
*
Japani talviolympialaisissa 2010

**[[Japani]]** osallistui **[[Talviolympialaiset 2010|Vancouverin talviolympialaisiin 2010]]** 94 urheilijan vahvuisella joukkueella. Maan urheilijat osallistuivat jääkiekkoa lukuun ottamatta kaikkiin urheilumuotoihin.

Avajaisissa Japanin lipunkantajana toimi Naganon talviolympialaisissa 1998 pikaluistelussa olympiapronssia voittanut Tomomi Okazaki. Okazaki oli Vancouverissa Japanin joukkueen vanhin urheilija, ja hän oli tehtävänsä myötä ensimmäinen Japanin lipunkantajana talviolympialaisissa toiminut nainen.

Kisojen mitalitaulukossa Japani sijoittui kolmella hopea- ja kahdella pronssimitalillaan 20:nneksi. Maan kaikki mitalit tulivat luistimilla kilpailtavista lajeista: kolme pikaluistelusta ja kaksi taitoluistelusta.

## Mitalistit

### Hopeaa
*Mao Asada – taitoluistelu, naisten yksinluistelu
*Masako Hozumi, Nao Kodaira ja Maki Tabata – pikaluistelu, naisten joukkuetakaa-ajo
*Keiichiro Nagashima – pikaluistelu, miesten 500 m

### Pronssia
*Jōji Katō – pikaluistelu, miesten 500 m
*Daisuke Takahashi – taitoluistelu, miesten yksinluistelu

## Lähteet
*Vancouverin talviolympialaisten virallinen sivusto
Timo Peltola (judoka)

**Timo Hannu Tapani Peltola** (s. 12. kesäkuuta 1972 Vantaa) on suomalainen judoka. Hän osallistui Ateenan kesäolympialaisiin vuonna 2004, jossa hän voitti alle 100&nbsp;kg:n painoluokassa ensimmäisessä ottelussaan Dominikaanisen tasavallan José Eugenio Vázquezin ipponilla, mutta hävisi toisella kierroksella ipponilla Valko-Venäjän Ihar Makaraulle. Keräilyerissä Kazakstanin Ashat Zhitkejev voitti Peltolan samoin ipponilla. Hän sijoittui vuoden 1998 Judon euroopanmestaruuskilpailuissa alle 100&nbsp;kg:n sarjassa seitsemännelle sijalle ja vuonna 2001 sijalle viisi. Hän voitti Pohjoismaiden-mestaruuden alle 100-kiloisten sarjassa 2002, 2003 ja 2004 sekä avoimessa luokassa 2003. Hän voitti 12 Suomen-mestaruutta.

## Lähteet
Jukka Piirainen

**Jukka Piirainen** (s. 1. huhtikuuta 1969 Kuopio) on suomalainen purjehtija. Hän osallistui Ateenan vuoden 2004 olympialaisiin Thomas Johansonin parina 49er-luokassa. Heidän sijoituksensa lähdöissä olivat 14-7-2-9-8-6-9-7-5-6-10-13-14-12-15-4 ja lopputuloksissa he päätyivät sijalle 8. 

Piirainen on koulutukseltaan insinööri ja hän edustaa seuratasolla Uudenkaupungin purjehdusseuraa.

## Aiheesta muualla
*Piirainen Suomen olympiakomitean sivuilla
Roope Suomalainen

**Roope Samuel Suomalainen** (s. 6. syyskuuta 1973 Kotka) on suomalainen kilpapurjehtija. Hän osallistui laser-luokassa kahdesti olympialaisiin. Ensimmäisen kerran hän oli mukana Sydneyn kisoissa vuonna 2000. Tällöin hän sijoittui sijalle 17. Ateenan kisoissa 2004 hän sijoittui sijalle 19.

Seuratasolla Suomalainen edustaa Kotkan Pursiseuraa.

## Lähteet

## Aiheesta muualla
* Ateena 2004 -kisasivut – Suomen purjehdusjoukkue Suomen Olympiakomitea (arkistoitu versio)
Timo Peltola

**Timo Peltola** on muun muassa seuraavien henkilöiden nimi:

* Timo Peltola (s. 1946), suomalainen suunnistaja, yritysjohtaja ja vuorineuvos 
* Timo Peltola (s. 1972), suomalainen judoka
* Timo Peltola (s. 1978), suomalainen jalkapalloilija
* Timo Peltola, suomalainen elokuvaleikkaaja
* Timo Peltola, suomalainen uimari
Markus Zusak

**Markus Zusak** (s. 23. kesäkuuta 1975 Sydney) on australialainen kirjailija. Häneltä on suomennettu romaani *Kirjavaras* (2005).

## Suomennettu romaani
* 

## Lähteet

## Aiheesta muualla
* Salla Seuri: Kirjavaras. Uusi Suomi 16.7.2008.
* Hannu Waarala: Kirjavaras. Savon sanomat 7.9.2008.
* Antti Majander: Kun ei enää näe hyvyyttä, kuolee varmasti. Helsingin Sanomat 5.6.2008.
Hannover Scorpions

**Hannover Scorpions** on Hannoverin kaupungissa Saksassa pelaava jääkiekkoseura. Seura pelaa saksan kolmanneksi ylimmän sarjatason jääkiekkoliigassa, Oberligassa. Vuosina 1996–2013 seura pelasi saksan korkeimmalla sarjatasolla DEL-liigassa. Seura perustettiin läheisessä Wedemarkissa vuonna 1975 nimellä ESC Wedemark. Ennen muuttoaan Hannoveriin seura käytti lyhyen aikaa myös nimiä Wedemark Wild Cats ja Wedemark Scorpions. Nykyisen nimensä seura sai paikalliselta rock-yhtye Scorpionsilta.

Wedemark Scorpionsista tuli Saksan uuden pääsarjan, DEL-liigan jäsen Hannoverin edustajana vuonna 1996 kaupungin alkuperäisen joukkueen EC Hannoverin (nyk. *Hannover Indians*) jouduttua kieltäytymään sarjapaikastaan talousvaikeuksien takia. Scorpionsin suurimmaksi menestykseksi pääsarjatasolla jäi Saksan mestaruus vuonna 2010, sillä talousvaikeuksien ja henkilökohtaisten erimielisyyksien vuoksi seura joutui myymään DEL-liigan sarjapaikkansa schwenningeniläiselle SERC Wild Wingsille vuonna 2013. Scorpionsin ei myöskään lukuisista pääsarjavuosistaan huolimatta koskaan onnistunut kunnolla syrjäyttää lähinnä kolmannella sarjatasolla pelannutta Hannover Indiansia kansansuosiossa.

Joukkueessa pelasi kaudella 1977–1978 Suomen olympiajoukkueessakin esiintynyt Esko Kaonpää ja vuosina 1994–1997 sittemmin valmentajaksi ryhtynyt Jari Pasanen. Kaudella 2015–2016 joukkueessa pelasi Nummelan Palloseuran kasvatti Kim Wikström.

## Joukkue kaudella 2025–2026

### Valmennus & Joukkueenjohto
* **Päävalmentaja:** Kevin Gaudet 
* **Apuvalmentaja:** Robin Thomson 
* **Fysiikkavalmentaja:** Thomas Pape 

*Lähde: EliteProspects*

## Lähteet
Jääkiekko talviolympialaisissa 2010 – miesten karsinnat

**Jääkiekon olympiakarsinnat** vuoden 2010 Vancouverin turnaukseen aloitettiin lokakuussa 2008. Karsintojen lohkojako määräytyi Kansainvälisen jääkiekkoliiton IIHF:n vuoden 2008 maailmanrankingin perusteella. 

Rankingin yhdeksän parasta joukkuetta (1. Kanada, 2.Venäjä, 3.Ruotsi, 4.Suomi, 5.Tšekki, 6.Yhdysvallat, 7.Sveitsi, 8.Slovakia, 9.Valko-Venäjä) pääsivät olympiaturnaukseen ilman karsintaa.Seuraavat yhdeksän (10.Saksa, 11.Latvia, 12.Norja, 13.Tanska, 14.Italia, 15.Slovenia, 16.Itävalta, 17.Ukraina, 18.Ranska) pääsivät suoraan karsinnan kolmannelle kierrokselle.

Ensimmäistä kertaa olympiatasolla otteluvoitosta hyvitettiin kolmella pisteellä. Ottelun varsinaisen peliajan päättyessä tasan molemmat joukkueet saivat yhden sarjapisteen. Ottelut eivät kuitenkaan voineet päättyä tasan, vaan voittaja ratkottiin jatkoajalla ja tarvittaessa voittomaalikilpailulla. Näin voittanut joukkue sai vielä yhden pisteen.

## Karsinnat läpäisseet joukkueet

## 1. kierros
### Ryhmä A

Esikarsintaturnaus pelattiin Turkissa 9.–11.10.2008.

Ottelujen alkamisajat paikallisia aikoja. (UTC+2)

## 2. kierros

### Ryhmä B

Turnaus pelattiin 6.–9.11.2008 Virossa.

Ottelujen alkamisajat paikallisia aikoja (UTC+2)

### Ryhmä C

Turnaus pelattiin 6.–9.11.2008 Unkarissa.

Ottelujen alkamisajat paikallisia aikoja (UTC+1)

### Ryhmä D

Turnaus pelattiin 6.–9.11.2008 Puolassa.

Ottelujen alkamisajat paikallisia aikoja (UTC+1)

## 3. kierros

### Ryhmä E

Turnaus pelattiin 5.–8.2.2009 Saksassa.

Ottelujen alkamisajat paikallisia aikoja (UTC+1)

### Ryhmä F

Turnaus pelattiin 5.–8.2.2009 Latviassa.

Ottelujen alkamisajat paikallisia aikoja (UTC+1)

### Ryhmä G

Turnaus pelattiin 5.–8.2.2009 Norjassa.

Ottelujen alkamisajat paikallisia aikoja (UTC+1)

Saksa, Latvia ja Norja selvisivät Vancouverin olympiaturnaukseen, jonne pääsi suoraan myös Kansainvälisen jääkiekkoliiton IIHF:n maailmanrankingin yhdeksän parasta maata.

## Karsiutuneiden lopulliset olympiasijoitukset

Sijoituksilla oli merkitystä IIHF:n maailmanrankingiin.

## Lähteet
* Hockeyarchives - Qualifications pour les Jeux Olympiques 2010 
* IIHF: A-lohkon turnaus 
* IIHF: B-lohkon turnaus 
* IIHF: C-lohkon turnaus 
* IIHF: D-lohkon turnaus 
* IIHF: E-lohkon turnaus 
* IIHF: F-lohkon turnaus 
* IIHF: G-lohkon turnaus
Hely

**Hely** on suomalainen naisen etunimi. 

Nimi on muunnos suomalaisesta nimestä Helinä, joka taas on peräisin kreikkalaisperäisestä nimestä Helena. Helyn nimipäivä on 20. helmikuuta, samoin kuin Helinän, Helin ja Heljän.

Suomessa on Digi- ja väestötietoviraston nimipalvelun mukaan ollut kirjoilla vuoden 2019 loppuun mennessä kaikkiaan noin 1&nbsp;960 Hely-nimistä henkilöä.

Hely voi olla myös esimerkiksi Helmi-nimestä käytetty kutsumamuoto.

## Tunnettuja Helyjä
* Hely Kiemunki, o.s. Pietilä (s. 1934), yleisurheilija
* Hely Sipilä, myöh. Saarinen (1933–2022), pika-aitajuoksija
* Hely Tuorila (s. 1950), suomalainen elintarviketieteilijä ja professori

## Lähteet
Heljä

**Heljä** on suomalainen naisen etunimi. 

Nimi on muunnos suomalaisesta nimestä Helinä, joka taas on peräisin kreikkalaisperäisestä nimestä Helena. Heljän nimipäivä on 20. helmikuuta, samoin kuin Helinän, Helin ja Helyn.

Suomessa nimi Heljä on Digi- ja väestötietoviraston nimipalvelun mukaan annettu 1900-luvun alusta helmikuuhun 2025 mennessä kaikkiaan 2&nbsp;360 henkilölle, jotka ovat kaikki olleet naisia.

## Tunnettuja Heljiä

* Heljä Talvikki Ahonen (1942–1992), dramaturgi ja kuunnelmaohjaaja
* Heljä Angervo-Karttunen (1940–2019), oopperalaulaja, mezzosopraano
* Heljä Heikkinen (s. 1988), näyttelijä ja muusikko
* Heljä Jokela (s. 2000), jalkapalloilija
* Heljä Ketola, aik. *Tammisola* (s. 1946), vasemmistoliittolainen poliitikko, SKP:n puheenjohtaja 1990–1992
* Heljä Liukko-Sundström (1938–2024), keramiikkataiteilija ja professori
* Heljä Lundgrén-Laine (s. 1967), Keski-Suomen hyvinvointialueen johtajaylihoitaja ja Suomen Sairaanhoitajien puheenjohtaja

## Lähteet
Jacques Tourneur

**Jacques Tourneur** (12. marraskuuta 1904 Pariisi, Ranska – 19. joulukuuta 1977 Bergerac, Dordogne, Ranska) oli ranskalais-yhdysvaltalainen elokuvaohjaaja. 

Jacque Tourneur muistetaan ennen muuta kauhuelokuvan klassikoista *[[Kissaihmiset]]* (1943), *[[Yö voodoo-saarella]]* (1943) ja *[[Paholaisen palvelija]]* (1957) sekä film noir -klassikosta *[[Varjot menneisyydestä]]* (1947). 

## Yksityiselämä
Jacques Tourneur syntyi Ranskassa 12. marraskuuta 1904 ja hänen isänsä oli ohjaaja Maurice Tourneur. Perhe muutti Yhdysvaltoihin 1914 ja Tourneurista tuli Yhdysvaltojen kansalainen 1919. 

Hän oli naimisissa Christianne Tourneurin kanssa. 

Tourneur lopetti elokuvien tekemisen 1965 ja palasi Ranskaan, jossa hän kuoli 19. joulukuuta 1977.

## Ura
Jacques Tourneur aloitti elokuva-alalla 1924 ensin toimistoapulaisena ja sittemmin näyttelijänä. Hän avusti myös isänsä elokuvissa ennen kuin he kummatkin palasivat Ranskaan 1928. Siellä hän työskenteli apulaisohjaajana ja leikkaajana isänsä elokuvissa.

Tournerin ensimmäinen ohjaustyö oli *Tout ça ne vaut pas l'amour* 1931. Hän ohjasi vielä muutaman elokuvan ennen kuin palasi takaisin Hollywoodiin 1935. Hän ei kuitenkaan löytänyt töitä ohjaajana vaan työskenteli avustavana ohjaajana MGM:llä ja David O. Selznickille. Hän tutustui Val Lewtoniin, kun yhdessä ohjasivat *Giljotiinin varjossa* -elokuvan taistelukohtaukset 1934. Sen jälkeen hän ohjasi parikymmentä lyhytelokuvaa MGM:lle.

Kun Lewton sai oman B-elokuvien tuotantoyksikön RKO:lta, hän valitsi Tourneurin ohjaajaksi. Hän ohjasi Lewtonille kolme kauhuelokuvaa 1943: *[[Kissaihmiset]]*, *[[Yö voodoo-saarella]]* ja *[[Leopardimies]]*. Ne menestyivät niin hyvin, että Tourneur siirrettiin ohjaamaan A-luokan elokuvia.

Tourneurin ensimmäinen ison budjetin elokuva Kunnian päivät – Gregory Peckin ensimmäinen elokuva. Se ei menestynyt, mutta Tourneur sai silti jatkaa A-luokan elokuvien ohjaamista. 1947 hän ohjasi film noirin klassikon *[[Varjot menneisyydestä]]*. 1950-luvulla hän teki lännenelokuvia, muun muassa *Sanan voimalla*, *Liekki ja nuoli* sekä *Lännen laki*. Tourneur teki Britanniassa M.R. Jamesin kertomuksesta kauhuelokuvan *[[Paholaisen palvelija]]* (1957), josta on tullut kauhuelokuvan klassikko samaan tapaan kuten *Kissaihmisistä* ja *Yöstä voodoo-saarella*.

1950-luvun lopulta vuoteen 1965 asti (jolloin hän jäi eläkkeelle) Tourneur ohjasi myös paljon televisiosarjojen jaksoja. Hänen viimeisiksi elokuviksi jäivät *Hautaustoimisto hädässä* (1964) ja *Merenalainen kaupunki* (1965), joissa kummassakin pääosaa esitti Vincent Price.

## Filmografia

## Lähteet
*
*

### Viitteet

## Aiheesta muualla
* 
* 
* Hannu Björkbacka: Gauchojen kuningas, Keskipohjanmaa 19.9.2009
* Hannu Björkbacka: Stars in My Crown - Sanan voimalla, Keskipohjanmaa 23.11.2011
Ranskan Indokiinan sota (1858–1863)

**Ranskan Indokiinan sota** oli Ranskan sotaretki Indokiinaan vuosina 1858–1863. Sotaretken tavoitteena oli rajoittaa Siamin laajentumista alueella, saada taloudellista vaikutusvaltaa alueella ja lopettaa ranskalaisten lähetyssaarnaajien vainoaminen. Sodan tuloksena Ranska valloitti Kotšin-Kiinasta kolme vietnamilaista maakuntaa ja Kambodžasta tuli Ranskan protektoraatti.

## Sodan kulku
Vietnamilaisten vihamielisyys eurooppalaisia kohtaan johti siihen, että loppukesällä 1858 ranskalais-espanjalainen retkikunta pommitti ja valtasi Đà Nẵngin (myöhempi Tourane). Retkikuntaa vaivasivat trooppiset taudit ja heikko huolto, joten se ei pystynyt etenemään sisämaahan Vietnamin pääkaupunki Huếen. Sen sijaan retkikunta valtasi Gia Địnhin (myöhemmältä nimeltään Saigon) vuoden 1859 alussa. Kaupunkiin jätettiin tuhannen miehen varuskunta ja muut joukot palasivat Touraneen.

Ranska yritti solmia rauhan Vietnamin keisarin Tự Đứcin kanssa, koska sen joukkoja vaivasi kolera ja se kävi Toista oopiumisotaa Kiinaa vastaan. Ranskalaiset lähetyssaarnaajat olivat kertoneet, että Annamin kristityt tukisivat ranskalaisvalloittajia, mutta näin ei käynyt. Kulkutautien ja vastarinnan takia ranskalaiset joutuivat luopumaan Touranesta alkuvuodesta 1860. Saigonin ranskalais-espanjalainen varuskunta joutui piiritetyksi.

Pelko brittien etenemisestä alueelle sekä kaupallisten ja sotilaallisten etujen valvonta sai Ranskan kuitenkin edelleen panostamaan Vietnamin valtaamiseen. Kun Oopiumisota Kiinassa päättyi, alkoivat ranskalaiset edetä uudestaan Vietnamissa. Alkuvuodesta 1861 Ranska lähetti alueelle 70 sotalaivaa ja 3500 miestä, jotka lopettivat lähes vuoden kestäneen Saigonin varuskunnan piirityksen helmikuussa 1861. Uudet joukot kävivät sarjan kovia taisteluita, joiden seurauksena Ranska valloitti Saigonia ympäröivät maakunnat Kotšin-Kiinassa.

Vuonna 1862 Pohjois-Vietnamissa alkoi kristittyjen tukema Tự Đứcin vastainen kapina ja tämän vuoksi kesäkuussa 1862 hän allekirjoitti Saigonin sopimuksen, jolla Ranska sai Saigonin ja valloittamansa kolme maakuntaa sen ympäristöstä, Poulo Condoren saaren ja suuret sotakorvaukset. Ranskan kaupankäynnille avattiin kolme satamakaupunkia ja ranskalaisille sotalaivoille sallittiin kulku ylös Mekongjokea. Lisäksi sopimuksessa taattiin toimintavapaus ranskalaisille lähetyssaarnaajille ja uskonnonvapaus. Ranskalaiset olivat yllättyneitä siitä, kuinka helposti Tự Đức taipui nöyryyttävään sopimukseen.

## Myöhempiä tapahtumia
Vuonna 1863 Kotšin-Kiinan ranskalainen kuvernööri, amiraali Pierre-Paul de La Grandière pakotti Kambodžan kuningas Norodomin tunnustamaan ranskalaisten ylivallan ja Kambodžasta tuli Ranskan protektoraatti. Siam luopui vaatimuksistaan Kambodžassa vuonna 1867, kun sille luovutettiin Kambodžasta Angkorin ja Battambangin maakunnat.

Tehtyään rauhan Ranskan kanssa Tự Đức kukisti Pohjois-Vietnamin kapinan vuonna 1865.

Vuonna 1887 Ranska yhdisti siirtomaansa Indokiinassa − Annamin, Tonkinin, Kambodžan ja  Kotšin-Kiinan − Ranskan Indokiinaksi.

## Lähteet
* 
* Under French Rule U.S. Library of Congress

### Viitteet
Jääkiekon 1. divisioonan maailmanmestaruuskilpailut 2009

**Jääkiekon 1. divisioonan maailmanmestaruuskilpailut 2009** pelattiin Liettuassa (lohko A) ja Puolassa (lohko B).

## Lohko A

## Lohko B

## Sijoitukset MM-kilpailussa

IIHF:n rankingpisteet määräytyvät sijoitusten perusteella.

## Lähteet
* IIHF: A-lohkon turnaus 
* IIHF: B-lohkon turnaus
Balkenenden IV hallitus

**Balkenenden IV hallitus** oli Alankomaiden koalitiohallitus, jossa olivat mukana Christen Democratisch Appèl (CDA), Työväenpuolue ja ChristenUnie. Pääministeri oli Jan Peter Balkenende. Kuningatar Beatrix nimitti hallituksen 22. helmikuuta 2007, ja se kaatui 20. helmikuuta 2010.

Balkenenden II hallitus kaatui kesäkuussa 2006, kun Demokraatit 66 -puolue veti tukensa pois hallitukselta, mikä johtui epäluottamuksesta siirtolaisministeri Rita Verdonkia kohtaan. Democraten 66 vaati Verdonkin eroa. Pääministeri Balkenende jätti eroilmoituksensa Beatrixille 30. kesäkuuta. Beatrix pyysi Balkenendea muodostamaan uuden väliaikaisen vähemmistöhallituksen, jossa olisi mukana Balkenenden CDA ja Vapauden ja demokratian kansanpuolue (VVD).

Alankomaissa järjestettiin ennenaikaiset parlamenttivaalit marraskuussa 2006 uuden hallituksen muodostamiseksi. Alkujaan vaalit oli suunniteltu pidettäväksi toukokuussa 2007. Balkenenden CDA:sta tuli vaalien jälkeen suurin puolue, ja toiseksi eniten ääniä sai Työväenpuolue. Balkenenden neljänteen hallitukseen tuli ministereitä kolmesta puolueesta. Kaikkiaan ministereitä tuli 16, ja Beatrix nimitti hallituksen 22. helmikuuta 2007.

Balkenenden neljäs hallitus ehti olla pystyssä kolme vuotta, kunnes se kaatui kiistaan Afganistan-operaatiosta helmikuussa 2010. Hallitus oli aiemmin päättänyt, että se vetää alankomaalaiset joukot pois Afganistanista elokuussa, kun sen mandaatti oli päättymässä. Nato oli kuitenkin pyytänyt Alankomaita pitämään sotilaansa Afganistanissa vielä elokuun jälkeenkin. CDA olisi ollut valmis siihen, mutta hallituksen toiseksi suurin puolue Työväenpuolue ei suostunut. Balkenende ilmoitti 20. helmikuuta, että maan hallitus oli kaatunut. Puolueet eivät päässet Afganistan-kysymyksessä yhteisymmärrykseen 16 tuntia kestäneiden neuvottujen jälkeen.

Uudet parlamenttivaalit pidettiin 9. kesäkuuta 2010. Niiden jälkeen Alankomaille muodostettiin 14. lokakuuta 2010 uusi hallitus Mark Rutten ensimmäinen hallitus. Siihen asti Balkenende johti toimitusministeristöä.

## Ministerit

## Lähteet

## Aiheesta muualla
Dmitri Tursunov

**Dmitri Igorevitš Tursunov** (, s. 12. joulukuuta 1982 Moskova) on venäläinen tennispelaaja. Parhaimmillaan hän on sijoittunut ATP-maailmanlistalle kaksinpelissä sijalle 20 lokakuussa 2006 ja nelinpelissä sijalle 36 kesäkuussa 2008. Hän on voittanut seitsemän ATP-turnausta kaksinpelissä ja kuusi ATP-turnausta nelinpelissä. Grand Slam -turnauksissa hän on pelannut kaksinpelissä neljännellä kierroksella ja nelinpelissä välierissä.

Davis Cupissa Tursunov on edustanut Venäjää kymmenessä maaottelussa vuosina 2005–2009. Davis Cupin 2006 loppuottelussa Venäjä voitti Argentiinan. Loppuottelussa Tursunov ja Marat Safin voittivat nelinpelin Agustin Calleria ja David Nalbandiania vastaan. Vuoden 2007 Davis Cupin loppuottelussa Yhdysvallat voitti Venäjän Tursunovin hävittyä molemmat kaksinpelinsä.

## Lähteet
* 
### Viitteet
Voimapop

**Voimapop** () on popmusiikin laji, jonka juuret ovat yhdysvaltalaisen popmusiikin kautta brittiläisessä popissa ja rockissa. Siinä käytetään vahvoja melodioita, lyhyitä harmonisia lauluosuuksia, tiiviitä sovituksia ja erottuvia kitarariffejä. Soitinsooloja on vähän, eikä bluesaineksia juuri näy. Soittimia on yleensä yksi tai useampia sähkökitaroita, sähköbasso, rummut ja joskus kosketinsoittimet ja syntetisaattori. Lajin vaikutus vaihteli vuosikymmenien mittaan, mutta on ollut yksi kestävimpiä rockin alalajeja.

Brittiläisen The Who -yhtyeen Pete Townshend käytti termiä NME:n haastattelussa kuvaillen yhtyeen musiikkityyliä vuonna 1967.

## Lähteet

## Aiheesta muualla

* Allmusic.com
Hearts of Iron III

**Hearts of Iron III** on Paradox Interactiven kehittämä ja julkaisema toiseen maailmansotaan sijoittuva reaaliaikainen strategiapeli. Peli julkaistiin vuonna 2009 Microsoft Windowsille ja OS X:lle. Peli on osa Hearts of Iron -pelisarjaa.

## Pelaaminen
*Hearts of Iron III* on monelta osin edeltäjiensä kaltainen. Siinä nähtäviä uudistuksia ovat:

*Leadership, määrittelee montako sotilasyksikköä voidaan keskittää eri asioihin, kuten teknologian kehitykseen (*research*), vakoojien värväämiseen (*espionage*), diplomaatteihin (*diplomacy*) ja sotilaskomentajiin (*officers*).

*Teknologian kehitys on muutettu edellisistä kehitystiimeistä vapaammaksi ja kehityksen nopeudessa auttavat teoreettiset (*theoretical*) kehitykset, kun taas käytännön (*practical*) lajin kehittäminen auttaa joukkojen teollisen hinnan laskuna ja ajan vähennyksenä.

*Tuotanto on pysynyt muuten samana ja uutena asiana on lisenssinalainen valmistus. Sen perusteena on mahdollisuus ostaa muilta mailta, jotka ovat kehittyneempiä joissain sotilasasioissa, valmistuslisenssi, minkä avulla voi tuottaa määrätyn summan kehittyneempiä joukkoja.

*Armeijoiden tekeminen on hieman erilaista kuin ennen. Ne muodostetaan prikaateista, joita tarvitaan vähintään kolme, että voi tuottaa yhden divisioonan, maksimissaan voi laittaa viisi prikaatia yhteen divisioonaan. Tämä tarkoittaa, että voi yhdistää esimerkiksi panssariprikaatin kolmen jalkaväkiprikaatin kanssa ja saada jalkaväkidivisioonan panssarituella.

## Lisäosat
6. kesäkuuta 2010 julkaistiin lisäosa *[[Hearts of Iron III: Semper Fi]]*. OS X -versio julkaistiin 23. kesäkuuta 2010.

Toinen lisäosa nimeltä *[[Hearts of Iron III: For the Motherland]]* julkaistiin 28. kesäkuuta 2011. OS X -versio julkaistiin 28. syyskuuta 2011.

## Lähteet

## Aiheesta muualla
* 
* Suomen Hearts of Iron - yhteisö  
* Virallinen sivusto
Kissaihmisten kirous

**Kissaihmisten kirous** (*The Curse of the Cat People*) on Val Lewtonin tuottama ja Robert Wisen ja Gunther von Fritschin ohjaama yhdysvaltalainen draamaelokuva vuodelta 1944. 

Elokuvasta piti tulla *[[Kissaihmiset|Kissaihmisten]]* jatko-osa, ja pääosissa ovatkin *Kissaihmisten* näyttelijät. Nimestään huolimatta siitä ei kuitenkaan tullut kauhuelokuvaa vaan herkkä kuvaus pikkutytöstä, joka elää omassa mielikuvitusmaailmassaan.

## Rooleissa

## Tuotanto
Tavalliseen tapaan tuottaja Val Lewtonille oli annettu elokuvan nimi *Kissaihmisten kirous*, jonka pitäisi olla jatko-osa vuoden 1942 kauhuelokuvalle *[[Kissaihmiset|Kissaihmisille]]*, joka oli menestynyt äärimmäisen hyvin. Lewton ei kuitenkaan ollut lainkaan samaa mieltä, ja teki elokuvasta herkän tarinan pikkutytöstä ja tämän mielikuvitusmaailmasta.

Ohjaajaksi Lewton palkkasi Gunther von Fritschin, joka oli aikaisemmin tehnyt vain lyhytelokuvia. Kuvausten piti kestää 18 päivää, mutta niiden jälkeen Fritsch oli ehtinyt kuvata vasta puolet käsikirjoituksesta. Hänet korvattiin leikkaaja Robert Wisella, joka kuvasi elokuvan loppuun. Se oli Robert Wisen ensimmäinen ohjaustyö.

RKO:n johtoporras ei ollut järin tyytyväinen, kun se näki valmiin elokuvan. Lewton joutui kuvaamaan joitakin kohtauksia uudelleen ja lisäämään uusi kohtauksia. Niistä huolimatta elokuvasta ei silti tullut sellaista kauhuelokuvaa, mitä studio oli odottanut. Studio kuitenkin markkinoi sitä ikään kuin se olisi kauhuelokuva.

## Vastaanotto
*Kissaihmisten kirous* ei menestynyt kovin hyvin, koska sen markkinointi oli niin harhaanjohtavaa. Elokuva sai kuitenkin hyviä arvosteluja useilta kriitikoilta, muun muassa James Ageeltä.

## Lähteet

## Aiheesta muualla
* 
* 
*
Andrew Weibrecht

**Andrew Weibrecht** (s. 10. helmikuuta 1986 Lake Placid, Yhdysvallat) on yhdysvaltalainen uransa lopettanut alppihiihtäjä, supersuurpujottelun olympiamitalisti.

Weibrecht saavutti junioreiden MM-kilpailuissa pronssia supersuurpujottelussa Le Massifissa 2006. Aikuisten arvokilpailuihin hän osallistui ensimmäisen kerran Val d'Isèren MM-kilpailuissa 2009. Hän sai pronssia Vancouverin olympialaisten 2010 supersuurpujottelussa kukistettuaan neljänneksi sijoittuneen Werner Heelin kahdella sadasosasekunnilla. Samojen kisojen superyhdistetyssä hän oli yhdestoista. Sotšin olympialaisissa 2014 Weibrecht saavutti hopeaa super-G:ssä. Vailin / Beaver Creekin MM-kilpailuissa 2015 hän oli syöksylaskussa yhdeksäs.

Weibrecht kilpaili maailmancupissa ensimmäisen kerran Beaver Creekissä marraskuussa 2006. Ensimmäiset maailmancup-pisteensä hän sai oltuaan vuotta myöhemmin samassa paikassa neljästoista superyhdistetyn kilpailussa. Kymmenen parhaan joukkoon hän sijoittui ensimmäisen kerran seuraavana päivänä oltuaan kymmenes Beaver Creekin syöksylaskussa. Kolmen parhaan joukkoon hän sijoittui ensimmäisen kerran oltuaan kolmas Beaver Creekin supersuurpujottelussa joulukuussa 2015. Parhaimmillaan hän on sijoittunut toiseksi Kitzbühelin supersuurpujottelussa tammikuussa 2016. 

Weibrecht on saanut Yhdysvaltojen mestaruuskilpailuissa hopeaa syöksylaskussa 2008. Hän voitti Nor-Am cupin kokonaiskilpailun ja yhdistetyn cupin kaudella 2006–2007. Hän on voittanut Nor-Am cupissa yhteensä neljä osakilpailua. 

Weibrecht lopetti uransa alppihiihtäjänä keväällä 2018. 

## Lähteet
Munsalan vaakuna

**Munsalan vaakuna** oli Munsalan kunnan tunnus. Sen joutsenaihe viittaa rannikkoseudun luontoon kuin myös vapauteen ja kaukokaipuuseen.

Vaakunan selitys kuuluu ”sinisessä kentässä kultainen alainen hirsi ja sen yläpuolella kaksi lentävää hopeajoutsenta.” Vaakunassa joutsenet edustavat maastamuuttoa ja kaukokaipuuta, kultainen kenttä sinisellä pohjalla valkoisella viivalla  edustaa peltoja ja vaahtoavaa sinistä merta. Vaakunan on suunnitellut Gustaf von Numers, se perustuu ehdotettuun ajatukseen kansalaiskoulunopettaja Lars Pensarilta. Munsalan kunnanvaltuusto hyväksyi sen 16. maaliskuuta 1965 ja Sisäasiainministeriö vahvisti vaakunan käyttöön 4. marraskuuta samana vuonna.

Vaakuna jäi epäviralliseksi kotiseutuvaakunaksi 1975, kun Munsala yhdistyi Uudenkaarlepyyn kaupunkiin yhdessä Uudenkaarlepyyn maalaiskunnan ja Jepuan kanssa.

## Lähteet
* 
* 
* 

### Viitteet
Vietnamin sisällissota (1772–1802)

**Annamin vuosien 1772–1802 sisällissota** oli talonpoikaiskapina, joka lopetti Lê- ja Trịnh-dynastioiden ja Nguyễn-suvun vallan. Sen aloittivat Tây Sơnista Bình Địnhin provinssista lähteneet kolme veljestä, joiden sukunimi Nguyễn oli sama kuin toisen hallitsevan suvun. Vanhin veljistä valtasi hallitsevalta Nguyễn-suvulta Quảng Namin ja Bình Địnhin maakunnat vuonna 1772. Kapinan tunnuslauseena oli "Ryöstäkää rikkailta, antakaa köyhille." Vangit vapautettiin ja viljavarastot jaettiin talonpoikien kesken. Vuonna 1773 veljekset valloittivat Quy Nhơnin, josta tuli pääkaupunki. Vuoteen 1778 mennessä koko Etelä-Vietnam oli heidän hallussaan Saigonia myöten. Viimeinen Nguyễn-suvun jäsen pakeni maasta vuonna 1783 ja liittoutui ranskalaisten kanssa, ja palasivat vuonna 1789.

Sillä aikaa vuonna 1786 Tây Sơnin kapinalliset olivat voittaneet Trịnh-dynastian ja valloittaneet myös Pohjois-Vietnamin. Ensimmäistä kertaa 200 vuoteen koko Vietnam oli yhtenäinen valtio. Veljekset jakoivat maan kolmeen hallintoalueeseen, mutta tunnustivat Lê-dynastian maan muodolliseksi päämieheksi. Vuonna 1788 Lê-suvun keisari haki kuitenkin Kiinasta tukea Tây Sơnin kapinallisten kurittamiseen. Keskimmäinen veljeksistä julistautui keisariksi nimellä Quang Trung ja löi kiinalaiset. Hänen kuoltuaan vanhan ylimyssuvun edustaja valtasi alueita etelästä nuorimman veljeksen valta-alueelta. Hän nousi valtaan ranskalaisten tuella, otti nimekseen Gia Long nousi valtaan 1802 ja aloitti Nguyễn-dynastian.

## Lähteet

## Aiheesta muualla
Isomuurahaistasku

**Isomuurahaistasku** (*Thamnolaea cinnamomeiventris*) on laajalla alueella Saharan eteläpuoleisessa Afrikassa tavattava sieppoihin kuuluva varpuslintu. 

## Koko ja ulkonäkö

Kooltaan isomuurahaistasku on noin 19&ndash;21&nbsp;cm. Koiraan selkä, siivet, pää ja rinta ovat väriltään mustat. Siivissä on valkoinen juova. Vatsa sekä ylä- ja alaperä ovat väritykseltään kirkkaan kastanjanruskeat. Naarasisomuurahaistasku on selästään päästään ja siivistään tumman harmaa. Naaraalla ei ole valkoista juovaa siivissä. Vatsa ja perä ovat väriltään myös naaraalla kastanjanruskeat. Nuori lintu muistuttaa ulkonäöltään naarasta.

## Levinneisyys ja elinympäristö
Isomuurahaistaskua tavataan lähes koko Saharan eteläpuoleisessa Afrikassa. Laji puuttuu vain muutamista paikoista alueen itä- ja länsiosista. Lajin elinympäristöä ovat suhteellisen avoimet kivikkoiset alueet. Elinympäristössä kasvaa pensaikkoja ja korkeita puita erityisesti viikunoihin kuuluvaa *Ficus ingens* -lajia.

## Elintavat
Isomuurahaistaskut elävät pareittain tai pienissä parvissa. Lajia tavataan usein yhdessä kalliotamaanien (*Procavia capensis*) kanssa.

Laji on yksiavioinen eli lintu etsii itselleen uuden puolison vasta edellisen kuoltua. Lajin pesimäkausi kestää elokuusta joulukuuhun. Pesä sijaitsee puussa tai pensaassa ja usein laji käyttää hyödykseen viirupääskyjen (*Cecropis abyssinica*) pesiä. Naaras munii kahdesta neljään sinistä munaa. Lajin laulu on sointuvaa ja lintu matkii myös muiden lintulajien laulua.

Isomuurahaistaskut syövät selkärangattomia, hedelmiä ja kasvien mettä.

## Lähteet